C 170/38

KOMISIJAS ĪSTENOŠANAS LĒMUMS

(2013. gada 10. jūnijs)

par to, kā finansē 2013. gada darba programmu par apmācību pārtikas un dzīvnieku barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”

2013/C 170/07

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) (turpmāk “Finanšu regula”) un jo īpaši tās 84. pantu,

ņemot vērā Komisijas 2012. gada 29. oktobra Deleģēto regulu (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (2) (turpmāk “Piemērošanas noteikumi”) un jo īpaši tās 94. pantu,

ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (3), un jo īpaši tās 12. panta 3. punktu,

ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (4) un jo īpaši tās 2. panta 1. punkta i) apakšpunktu,

ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (5), un jo īpaši tās 66. panta 1. punkta b) un c) apakšpunktu,

tā kā:

Ar Regulu (EK) Nr. 882/2004 nosaka vispārējo kārtību oficiālajām kontrolēm, kas veicamas, lai pārbaudītu atbilstību noteikumiem, kuriem ir īpašs mērķis novērst, likvidēt vai līdz pieņemamam līmenim samazināt risku, kam ir pakļauti cilvēki un dzīvnieki, un nodrošināt pārtikas un dzīvnieku barības taisnīgu tirdzniecību, un aizsargāt patērētāju intereses. Minētās regulas 51. pantā ir paredzēts, ka Komisija var organizēt personāla mācību kursus dalībvalstu kompetentajām iestādēm, kas ir atbildīgas par šajā regulā minētajām oficiālajām kontrolēm, un tajos var piedalīties dalībnieki no trešām valstīm, jo īpaši no jaunattīstības valstīm. Tādos kursos var ietvert mācības par Kopienas tiesību aktiem dzīvnieku barības un pārtikas jomā, kā arī par dzīvnieku veselības un labturības noteikumiem.

Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā 2. panta 1. punkta i) apakšpunkts ir juridiskais instruments kursu organizēšanai augu veselības jomā.

Saskaņā ar Komisijas 2008. gada 20. jūnija Lēmumu 2008/544/EK (7) Veselības aizsardzības programmas izpildaģentūra tika pārveidota par Veselības un patērētāju izpildaģentūru (turpmāk “Aģentūra”). Ar Komisijas 2008. gada 9. septembra Lēmumu C(2008) 4943 Aģentūrai piešķīra pilnvaras vairāku ar pārvaldību un programmas īstenošanu saistītu uzdevumu izpildei attiecībā uz mācību pasākumiem pārtikas nekaitīguma jomā atbilstoši Regulai (EK) Nr. 882/2004 un Direktīvai 2000/29/EK. Tāpēc Aģentūrai 2013. gadam būtu jāpiešķir subsīdija, no kuras finansētu tādu darbību izmaksas, kas saistītas ar programmu “Labāka apmācība nekaitīgai pārtikai”.

Saskaņā ar Finanšu regulas 84. pantu un Piemērošanas noteikumu 94. panta 1. punktu, pirms uzņemties saistības par izdevumiem no Eiropas Savienības budžeta, jāpieņem tāds lēmums par finansējumu, kurā izklāstīts būtiskākais attiecībā uz darbību, kas saistīta ar izdevumiem un ko veic iestāde vai institūcijas, kurām iestāde šīs pilnvaras ir piešķīrusi.

Saskaņā ar Finanšu regulas 92. pantu izdevumu apzināšana, apstiprināšana un samaksa ir jāpabeidz Piemērošanas noteikumos paredzētajā termiņā. Pēc minētajiem noteikumiem arī jāprecizē apstākļi, kādos kreditoriem, kuriem maksājums izdarīts ar novēlošanos, ir tiesības saņemt kavējuma procentus, ko maksā no pozīcijas, no kuras maksāta pamatsumma.

Tāpēc šajā lēmumā būtu jāparedz noteikumi par to procentu maksāšanu, kas pienākas par novēlotiem maksājumiem saistībā ar darbībām, kuras iekļautas 2013. gada darba programmā,

IR NOLĒMUSI ŠĀDI.

1. pants

Ar šo pieņem darba programmu, kas 2013. gadā paredzēta programmas “Labāka apmācība nekaitīgai pārtikai” īstenošanai, kā izklāstīts šā lēmuma pielikumā. Šis ir lēmums par finansējumu Finanšu regulas 84. panta izpratnē.

2. pants

1. Kopējais finansiālais ieguldījums darba programmas īstenošanai ir EUR 16 170 000, ko finansē no šādām Eiropas Savienības 2013. gada vispārējā budžeta pozīcijām:

c)

2. Šā panta 1. punkta d) apakšpunktā paredzēto summu izmaksā Veselības un patērētāju izpildaģentūrai, un tā ir darbības subsīdija.

3. Saskaņā ar Finanšu regulas 92. pantu procentus par novēlotiem maksājumiem var apmaksāt arī no 1. punkta a) un b) apakšpunktā minētajām budžeta pozīcijām.

3. pants

Konkrētām darba programmas darbībām paredzēto piešķīrumu kopējās izmaiņas, kuras nepārsniedz 20 % no 2. panta 1. punktā noteiktā maksimālā finansiālā ieguldījuma, nav uzskatāmas par būtiskām Piemērošanas noteikumu 94. panta 4. punkta izpratnē, ja tās nozīmīgi neietekmē darba programmas raksturu un mērķus.

Kredītrīkotājs var pieņemt minētās izmaiņas saskaņā ar pareizas finanšu pārvaldības principu un proporcionalitātes principu.

(1) OV L 298, 26.10.2012., 1. lpp.

(2) OV L 362, 31.12.2012., 1. lpp.

(3) OV L 11, 16.1.2003., 1. lpp.

(4) OV L 169, 10.7.2000., 1. lpp.

(5) OV L 165, 30.4.2004., 1. lpp.

(6) COM(2006) 519 galīgā redakcija, 2006. gada 20. septembris.

(7) OV L 173, 3.7.2008., 27. lpp.

PIELIKUMS

2013. gada darba programma par apmācību pārtikas un dzīvnieku barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”

1.1. Ievads

Šajā darba programmā ir iekļauti trīs īstenošanas pasākumi 2013. gadam. Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, budžeta sadalījums un galvenās darbības ir šādi.

1.2. Iepirkums (īsteno netiešas centralizētas pārvaldības kārtībā): 1.2.1. Apmācība: mācību programmas izpildei paredzētie ārējie līgumi EUR 14 800 000 1.2.2. Apmācība: IT aprīkojums, rīki un tehniskais nodrošinājums, reklāmas materiāli, informatīvais un komunikatīvais atbalsts un konferences EUR 200 000 1.3. Citas darbības. Veselības un patērētāju izpildaģentūrai paredzētā darbības subsīdija EUR 1 170 000 KOPĀ EUR 16 170 000

1.2. Iepirkums

Iepirkuma līgumiem 2013. gadā atvēlētā budžeta kopsumma ir EUR 15 000 000.

1.2.1. Apmācība: mācību programmas izpildei paredzēts ārējs līgums

JURIDISKAIS PAMATS

Regulas (EK) Nr. 882/2004 51. pants un 66. panta 1. punkta b) apakšpunkts

Direktīvas 2000/29/EK 2. panta 1. punkta i) apakšpunkts

BUDŽETA POZĪCIJA

Budžeta pozīcijas: 17 04 07 01 un 17 04 04 01

PAREDZAMAIS LĪGUMU SKAITS UN TO VEIDI

Attiecībā uz katru no turpmāk minētajiem tehniskajiem jautājumiem parakstīs vienu vai vairākus pakalpojumu līgumus – tiešus līgumus vai pamatlīgumus. Ir aplēsts, ka parakstīs apmēram 15 tiešus pakalpojumu līgumus vai konkrētus pakalpojumu līgumus. Ārējie pakalpojumu sniedzēji lielākoties tiek iesaistīti apmācības organizācijas un loģistikas jautājumos.

PAREDZAMO LĪGUMU PRIEKŠMETS (JA IESPĒJAMS)

2013. gadā apmācība dalībvalstīs tiks organizēta šādās jomās.

Darbības Summa (EUR) HACCP (riska analīze un kritisko kontrolpunktu noteikšana) 1 930 000 Dzīvnieku veselība (bites un eksotiskie dzīvnieki) 1 240 000 Pārtikas piedevu kontrole 1 085 000 Veterināro zāļu atlieku kontrole 855 000 Riska novērtēšana 880 000 Rīcības plānošana ārkārtas situācijām un slimību kontrole 1 090 000 Transmisīvās sūkļveida encefalopātijas kontrole 515 000 Jaunu un no jauna radušos augu veselības risku uzraudzība 600 000 Atbalsts Savienības pārskata revīzijām 855 000 Augu aizsardzības līdzekļi (atļauju piešķiršana un ilgtspējīga lietošana) 1 165 000 Pārtikas higiēna un kontroles primārajā ražošanā 975 000 Pārtikas higiēna un elastīgums 1 165 000 Jaunas pārtikas izmeklēšanas metodes 615 000 RASFF (Ātrās brīdināšanas sistēma pārtikas un barības jomā) 600 000 Sēklas un embriju ieguves kontrole 640 000 Citi dzīvnieku veselības un labturības, augu veselības un pārtikas nekaitīguma jautājumi un pētījumi, konferences, tehniskais nodrošinājums, mācību līdzekļi un novērtējumi 590 000 KOPĀ 14 800 000

ĪSTENOŠANA

EUR 14 620 000 (pasākumu finansēšana pārtikas nekaitīguma jomā atbilstoši Regulai (EK) Nr. 882/2004 un Direktīvai 2000/29/EK) pārvaldīs un izmantos Veselības un patērētāju izpildaģentūra (Komisijas Lēmums 2008/544/EK). Atlikušos EUR 180 000 Komisija izmantos, lai finansētu pētījumus, konferences un novērtējumus.

IEPIRKUMA PROCEDŪRAS UZSĀKŠANAS PROVIZORISKAIS GRAFIKS

Aptuveni no maija līdz septembrim, lai 2013. gadā varētu parakstīt līgumus.

PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS

EUR 14 800 000

1.2.2. Apmācība: IT aprīkojums, rīki un tehniskais nodrošinājums, reklāmas materiāli, informatīvais un komunikatīvais atbalsts un konferences

JURIDISKAIS PAMATS

Regulas (EK) Nr. 882/2004 66. panta 1. punkta c) apakšpunkts

BUDŽETA POZĪCIJA

Budžeta pozīcija 17 01 04 05

PAREDZAMAIS LĪGUMU SKAITS UN TO VEIDI

Tiek lēsts, ka saskaņā ar esošajiem pamatlīgumiem parakstīs divus konkrētus līgumus.

PAREDZAMO LĪGUMU PRIEKŠMETS (JA IESPĒJAMS)

Šie budžeta līdzekļi ir paredzēti, lai organizētu apmācību programmas, nodrošinātu IT un e-mācību aprīkojumu, rīkus un tehnisko nodrošinājumu, reklāmas materiālus, kā arī sniegtu informatīvu un komunikatīvu atbalstu un rīkotu konferences.

ĪSTENOŠANA

Šo darbību nepastarpināti veiks Veselības un patērētāju ģenerāldirektorāts.

IEPIRKUMA PROCEDŪRAS UZSĀKŠANAS PROVIZORISKAIS GRAFIKS

Aptuveni no maija līdz oktobrim.

PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS

EUR 200 000

1.3. Citas darbības. Veselības un patērētāju izpildaģentūrai paredzētā darbības subsīdija

JURIDISKAIS PAMATS

Padomes Regula (EK) Nr. 58/2003, jo īpaši tās 12. panta 3. punkts.

BUDŽETA POZĪCIJA

Budžeta pozīcija 17 01 04 31

SUMMA

EUR 1 170 000

ĪSTENOŠANAS PASĀKUMA APRAKSTS UN MĒRĶIS

No šā budžeta finansē aģentūras darbības 2013. gada subsīdiju, kas saistīta ar finanšu plāna 2. pozīcijas programmām. No budžeta pozīcijas 17 01 04 31 finansē Aģentūras 2013. gada darbības subsīdiju par izdevumu daļu, kas saistīta ar programmu “Labāka apmācība nekaitīgai pārtikai”. Saskaņā ar Padomes Regulas (EK) Nr. 58/2003 12. panta 3. punktu darbības subsīdija jāņem no līdzekļu asignējuma Aģentūras pārvaldītajām Savienības programmām. Veselības un patērētāju izpildaģentūrai izmaksājamās subsīdijas vajadzībām 2013. gada budžetā tika izveidotas divas atsevišķas budžeta pozīcijas: viena finanšu plānu 2. pozīcijas programmām un otra – 3.b pozīcijas programmām.